

***ИЗВОД ИЗ***

***ИЗВЈЕШТАЈА***

***О ПОСЛОВАЊУ***

***МЈЕШОВИТОГ ХОЛДИНГА***

***„ЕЛЕКТРОПРИВРЕДА РЕПУБЛИКЕ СРПСКЕ“***

***ЗА 2022. ГОДИНУ***

# УВОД

Скупштина Републике Српске је 2. јуна 1992. године основала предузеће Електропривреда Републике Српске за производњу, пренос и дистрибуцију електричне енергије и угља, те управљање електроенергетским системом Републике Српске. Статут Друштва је донесен 1. августа 1992. године, а истог мјесеца основано је пет производних предузећа, пет дистрибутивних предузећа и предузеће за пренос електричне енергије. Сједиште Друштва је првобитно било на Палама, у октобру 1992. године, сједиште привремено премјештено у Бијељину, а након тога, у јулу 1998. године, у Требиње, гдје се и данас налази.

Статутом ЕРС је регулисано да постоји: Матично јавно предузеће (оно представља Електропривреду према држави, другим системима, банкама, кредиторима) и 11 зависних предузећа. У систему је пет производних предузећа (Хидроелектране на Требишњици, Хидроелектране на Дрини, Хидроелектране на Врбасу, Рудник и Термоелектрана Гацко, Рудник и Термоелектрана Угљевик), 5 дистрибутивних предузећа (Електрокрајина, Електродобој, Електрохерцеговина, Електробијељина и Електродистрибуција Пале), као ЗП Истраживачко развојни центар електроенергетике ИРЦЕ а.д. који се бави истраживањем, испитивањем и развојем електроенергетске опреме.

Мјешовити Холдинг „Елекропривреда Републике Српске“ а.д. Требиње (у даљем тексту: МХ „ЕРС“) је стратешко предузеће које обавља послове од општег интереса у Републици Српској. Оно је основано Одлуком Владе Републике Српске крајем 2005. године са циљем да се спроведу реформски задаци из Акционог плана Републике Српске за преструктурирање енергетског сектора и да се дотадашње државно предузеће трансформише у нови облик организовања тј. у друштво капитала. Та трансформација је извршена у другој половини 2006. године и њоме је фактички извршена организациона доградња ранијег система који је у 2005. години организовао електроенергетски сектор привреде на принципу потпуно независних предузећа, која су самостално наступала на тржишту.

МХ „ЕРС“ је организован на основама повезивања Матичног предузећа и 11 зависних предузећа путем улагања капитала Матичног предузећа у зависна предузећа по ком основу Матично предузеће, као већински власник (акционар) зависних предузећа, учествује у управљању са њима. Матично предузеће има учешће у капиталу зависних предузећа од (65%) и у ЗП „ИРЦЕ“ а.д. Источно Сарајево од (51%).

МХ „ЕРС“ има улогу балансно одговорне стране и организационо се прилагодио потребама тржишта као и Директивама ЕУ које регулишу ову област. Дубоко свјесни захтјева за конкуренцијом које намеће садашње и будуће вријеме МХ „ЕРС“ ће своју организацију рада и методе дјеловања још више унаприједити са циљем да и даље остане лидер у извозу електричне енергије у региону, односно највећи извозник у Републици Српској.

Предузећа у оквиру групе имају статус засебних правних лица, која воде своје књиге, обрачунавају порез на добит и подносе, свако своју, годишњу пореску пријаву пореза на добит.

Пословну политику утврђује Влада Републике Српске у функцији Скупштине Друштва, а спроводи је Надзорни одбор, Одбор за ревизију и Управа Друштва.

- Привремени Надзорни одбор у следећем саставу:

1. Бранко Чолић, предсједник Надзорног одбора
2. Бранислав Новаковић, замјеник предсједника
3. Сњежана Рајилић, члан
4. Тибор Јовичић, члан.

- Привремени Одбор за ревизију:

1. Зоран Божић, предсједник Одбора за ревизију
2. Миле Балотић, замјеник предсједника
3. Јела Рикало, члан
4. Радомир Табаковић, члан
5. Драгана Пејић, члан.

- в.д. Директора одјељења интерне ревизије је г-ђа Снежана Радовановић.

Управу МХ „ЕРС“ Матичног предузећа на дан 31.12.2022. године чине в.д. Генерални директор, в.д. Извршни директор за организационо-правне послове, в.д. Извршни директор за техничке послове, в.д. Извршни директор за снабдијевање и в.д. Извршни директор за развој и инвестиције. Послове в.д. Извршног директора за економско-финансијске послове је по Овлаштењу обављао Мр Јовица Влатковић, в.д. Извршни директор за развој и инвестиције до 28.02.2022. године, а затим је у периоду од 28.02.2022. године послове обављала Мр Нада Трнинић, а од 22.12.2022. године по Овлаштењу број: 01-4417-1/22 послове Извршног директора за економско-финансијске послове обавља Др Зоран Вуковић, дипл.инж.ел., Извршни директор за снабдијевање.

|  |  |
| --- | --- |
| luka | Мр Лука Петровић в.д. Генералног директора МХ „ЕРС“ именован дана 16.11.2018. године  Телефон: (+387 59) 277 101,  Телефон: (+387 51) 343 900,  Факс: (+387 59) 277 120  Факс: (+387 51) 340 940 |
|  |  |
|  | Мр Иван Копривица, дипл.инж.ел.  в.д. Извршни директор за техничке послове  именован дана 12.04.2022. године  Телефон: (+387 59) 277 102, Факс: (+387 59) 277 170 |
| Description: http://ers.ba/wp-content/uploads/2018/12/Borislav.jpg | Мр Борислав Грубач  в.д. Извршни директор за организационо - правне послове именован дана 19.12.2018. године Телефон: (+387 59) 277 104, Факс: (+387 59) 277 194 |
|  | Мр Јовица Влатковић  в.д. Извршни директор за развој и инвестиције  именован дана 18.05.2020. године Телефон: (+387 59) 277 107, Факс: (+387 59) 277 137 |
| 5 | Др Зоран Вуковић, дипл.инж.ел. Извршни директор за јавно снабдијевање  именован дана 04.12.2020. године  Телефон: (+387 59) 277 102 |

Сједиште Предузећа је у Требињу, Република Српска, БиХ на следећој адреси: Степе Степановића бб, 89101 Требиње. Јединствени идентификациони број Предузећа је 4401355450006.

МХ „ЕРС“ је значајан извозник електричне енергије на регионалном тржишту.

Инсталисана снага производних објеката у МХ „ЕРС“ износи 1358,67 MW, узимајући у обзир агрегат Г2 у ХЕД снаге 126 MW. Максимална снага на прагу производних објеката износи 1302,36 MW.

Просјечна годишња производња електричне енергије из постојећих производних објеката износи преко 5.500 GWh.

Основни циљ МХ „ЕРС” је да обезбиједи потребне количине електричне енергије за потребе привреде и грађана на простору Републике Српске, водећи рачуна о рационалном коришћењу ресурса и притом омогући максималну добит себи и зависним предузећима поштујући мјере Владе Републике Српске о заштити домаћег потрошача.

Дјелатност МХ „Електропривреде Републике Српске“, као групе власнички повезаних предузећа:

* Производња хидроелектричне и термоелектричне енергије и електричне енергије из других извора,
* дистрибуција и продаја ел. енергије,
* трговина на велико преко посредника,
* посредовање у трговини специјализованој за одређене производе или групе производа,
* финансијско посредовање,
* истраживање и експериментални развој у техн. и техн. наукама,
* консалтинг,
* управљање холдинг друштвима,
* техничко испитивање и анализа,
* истраживање тржишта и јавног мњења, архитект. и инжењ. дјелатности и техничко савјетовање, итд.

МХ “ЕРС” у свом саставу има пет ЗП које се баве производњом електричне енергије, 5 ЗП који се баве дистрибуцијом електричне енергије, ЗП истраживачко развојни центар “ИРЦЕ” у Источном Сарајеву и 10 д.о.о. која послују у оквиру зависних предузећа: “ХЕ Дабар” д.о.о. Требиње, “Термо Нова” д.о.о. Угљевик, “ХЕ Бистрица” д.о.о. Фоча, “Рудинг” д.о.о. Угљевик, „СЕ Требиње 1“ д.о.о. Требиње, „ОИЕ Богатићи и Месићи“ д.о.о. Пале, „ОИЕ Зворник“ д.о.о. Зворник, „ОИЕ Љубиње“ д.о.о. Љубиње, „Вјетропаркови ЕРС“ д.о.о. Берковићи и „Фотонапонска електрана 2“ д.о.о. Требиње.

**Стратешки циљеви МХ “ЕРС”:**

* Потпуно коришћење капацитета, ефикасно управљање системом и квалитетно снабдијевање електричном енергијом свих потрошача у Републици Српској,
* Очување позиције водећег трговца и снабдјевача електричне енергије у Републици Српској,
* Санација и реконструкција постојећих производних капацитета и дистрибутивних капацитета,
* Смањење трошкова пословања,
* Смањење дистрибутивних губитака,
* Јачање позиције на тржишту електричне енергије,
* Подизање ефикасности привређивања на виши ниво, са крајњим циљем остваривање бољих пословних резултата,
* Изградња нових енергетских објеката у Републици Српској.

**Мисија**

* МХ “Електропривреда Републике Српске” жели да кроз развој енергетског сектора има важну улогу у развоју Републике Српске,
* Циљ је да се са квалитетним програмима, а који су усаглашени са еколошким стандардима и атрактивни на тржишту, омогући добит за потрошача, друштво и компанију.

Ова мисија се остварује првенствено кроз сљедеће:

* Производњом и пласирањем електричне енергије по међународним прописима,
* Посједовањем властититих кадрова за руковођење пословима, заједно са одговарајућом инфраструктуром,
* Квалитетним управљањем системом увођењем међународних стандарда,
* Обезбјеђивањем стабилности електроенергетског система и повећањем учешћа на регионалном тржишту електричне енергије,
* Осигурањем добити и за потрошача и за компанију путем пажљиво одабраних инвестиција које су у складу са еколошким стандардима.

**Визија**

* МХ “ЕРС” види своју будућност тако да својим пословним потезима обезбиједи стабилност и развој система, кроз интегрисање у енергетски систем Европе,
* Развојни програми МХ “ЕРС” ће се у будућности одвијати независно или заједно са својим партнерима,
* МХ “ЕРС” вјерује да ће путем оптималног искоришћења енергетских извора и поузданог рада система остати главни трговац и снабдјевач електричне енергије у Републици Српској и да ће повећати сопствено учешће на регионалном енергетском тржишту.

**Приоритетни задаци**

Приоритетни задаци МХ «ЕРС» у предстојећем периоду ће бити:

* Обезбјеђење сигурног снабдијевања квалитетном електричном енергијом потрошача у Републици Српској,
* Повећање извоза електричне енергије у региону,
* Санација и модернизација објеката електроенергетског система,
* Инвестирање у оне пројекте за које се очекује да ће постићи позитивне економске резултате,
* Смањење дистрибутивних губитака електричне енергије,
* Смањење оперативних трошкова,
* Побољшање у области финансијског управљања.

За реализацију ових задатака потребно је увести ефикасне методе за квалитетно управљање системом, праћење и управљање трошковима и увођење међународне праксе у финансијски менаџмент и рачуноводство.

## **1.Производња електричне енергије**

У 2022. години у систему МХ „ЕРС“ произведено је *5.002,91* GWh електричне енергије. У структури производње 59,11% су остварили термо-капацитети, а 40,89% хидро-капацитети (рачунајући и мале електране).

Термоелектране су у предметној години произвеле 2.957,13 GWh електричне енергије, што је за 0,69% мање од плана.

Хидроелектране су у 2022. години произвеле 1.997,15 GWh електричне енергије, што је за 1,63% више од плана. Мале електране, са производњом 48,63 GWh електричне енергије, су оствариле 93,89% од плана.

*GWh*

|  |  |  |  |  |  |  |
| --- | --- | --- | --- | --- | --- | --- |
|  | *Табела 50* |  |  | *GWh* |  |  |
|  | | ***јануар-децембар*** | | | | |
| ***2022.*** | | ***2021.*** | ***Индекси*** | |
| ***Остварено*** | ***Планирано*** | ***Остварено*** | 2 : 3 | 2 : 4 |
|  | 1 | 2 | 3 | 4 | 5 | 6 |
| **1** | **ПРОИЗВОДЊА** |  |  |  |  |  |
|  | ЗП „ХЕ на Врбасу“ а.д. | 244,73 | 253,90 | 297,76 | 96,39 | 82,19 |
|  | ЗП „ХЕ на Дрини“ а.д. | 853,78 | 845,00 | 1.173,97 | 101,04 | 72,73 |
|  | ЗП „ХЕ на Требишњици“ а.д. | 898,64 | 866,31 | 1130,89 | 103,73 | 79,46 |
| **а** | Производња у ХЕ | 1.997,15 | 1.965,21 | 2.602,62 | 101,63 | 76,74 |
|  | ЗП „РиТЕ Гацко“ а.д. | 1.507,67 | 1.500,24 | 1.520,58 | 100,50 | 99,15 |
|  | ЗП „РиТЕ Угљевик“ а.д. | 1.449,46 | 1.477,46 | 1.587,11 | 98,10 | 91,33 |
| **б** | Производња у ТЕ | 2.957,13 | 2.977,70 | 3.107,68 | 99,31 | 95,16 |
| **в** | Производња у MХЕ | 48,63 | 51,79 | 69,96 | 93,89 | 69,51 |
| **ц** | Производња у СЕ | 0,00 | 0,00 | 0,05 |  |  |
| **УКУПНА ПРОИЗВОДЊА** | | **5.002,91** | **4.994,71** | **5.780,31** | **100,16** | **86,55** |

**Од значајних активности и карактеристика рада у производним објектима у 2022. години издвајамо:**

* **ремонтне активности у електранама су се одвијале у планираним терминима и планираном обиму;**
* **дотоци на сливовима Требишњице и Врбаса су били мањи од вишегодишњих просјечних дотока, док су на Дрини били на нивоу просјечног дотока;**
* **кота акумулације „Билећа“ на крају године је за 3,12 метара изнад плана, што енергетски гледано износи 58,09 GWh.**

Од укупне производње електричне енергије у 2022. години - 30,14% је произвела ТЕ Гацко, 28,97% ТЕ Угљевик, 17,96% ХЕ на Требишњици, 17,07% ХЕ на Дрини, 4,89% ХЕ на Врбасу, а 0,97% МХЕ.

На дијаграму је дато процентуално учешће појединих производних објеката у укупној производњи електричне енергије за период јануар-децембар 2022. године.

Хидроелектране на Требишњици су у 2022. години произвеле 898,64 GWh електричне енергије, што је за 3,73% више од плана. Већа производњa од планиране резултат је већих дотока од планираних. Производња се одвијала у складу са потребама ЕЕ система ЕРС.

ЗП „ХЕ на Дрини“ а.д. Вишеград је у 2022. години произвела 853,78GWh електричне енергије, што је за 1,04% више од плана, а за 27,27% мање од остварења у прошлој години. Погонска спремност свих агрегата је била добра, без непланских застоја, а ремонти су урађени по плану.

ЗП „ХЕ на Врбасу“ а.д. Мркоњић Град су у 2022. години произвеле 244,73 GWh електричне енергије, што је за 3,61% мање од плана, а за 17,81% мање од производње у 2021. години.

Термоелектрана Гацко је у 2022. години произвела 1.507,67 GWh електричне енергије, што је на нивоу плана, а за 0,85% мање од остварења у 2021. години.

Термоелектрана Угљевик је у 2022. години остварила производњу електричне енергије у износу од 1.449,46 GWh, што је за 1,9% мање од плана, а за 8,67% мање од остварења у 2021. години.

У периоду јануар - децембар 2022. године, мале електране су произвеле 48,63 GWh, што је за 6,11% мање од планиране.

## **1.1. Производња откривке и угља**

У 2022. години, у рудницима ПК Гацко (ЗП „РиТЕ Гацко“ а.д. Гацко) и ПК Богутово Село (ЗП „РиТЕ Угљевик“ а.д. Угљевик), остварена је производња угља у износу 4.138.938 тона (3,76% мање од плана) и производња откривке са међуслојном јаловином у износу 12.672.137 m3ч.м. (12,18% мање од плана). У односу на прошлу годину, производња угља је мања за 4,95%, а откривке виша 24,86%.

У табели су дате остварене производње угља и откривке са међуслојном јаловином за посматрани период као и поређење са прошлогодишњим резултатима.

*Табела 68*

|  |  |  |  |  |  |  |
| --- | --- | --- | --- | --- | --- | --- |
| Опис | | ***2022.*** | | ***2021.*** | ***Индекси*** | |
| ***Остварено*** | ***Планирано*** | ***Остварено*** | ***2:03*** | ***2:04*** |
| 1 | | 2 | 3 | 4 | 5 | 6 |
| Угаљ  (х 103t) | ЗП „РиТЕ Гацко“ – ПК Гацко | 2134,56 | 2343,27 | 2381,64 | 91,09 | 89,63 |
| ЗП „РиТЕ Угљевик“– ПК Богутово Село | 1703,94 | 1550,20 | 1832,16 | 109,92 | 93,00 |
| ЗП „РиТЕ Угљевик“– ПК Угљевик Исток 1 | 300,43 | 407,35 | 140,73 | 73,75 | 213,48 |
|  | **Укупно** | **4138,94** | **4300,81** | **4354,53** | **96,24** | **95,05** |
| Откривка са међуслојном јаловином   (х 103m3čm) | ЗП „РиТЕ Гацко“ – ПК Гацко | 3926,02 | 5960,96 | 4080,96 | 65,86 | 96,20 |
| ЗП „РиТЕ Угљевик“– ПК Богутово Село | 3885,55 | 2913,25 | 6067,77 | 133,37 | 64,04 |
| ЗП „РиТЕ Угљевик“– ПК Угљевик Исток 1 | 4860,57 | 5555,66 |  | 87,49 |  |
|  | **Укупно** | **12672,14** | **14429,87** | **10148,74** | **87,82** | **124,86** |
| Инвестициона откривка   (х 103m3čm) | ЗП „РиТЕ Гацко“ – ПК Гацко | 504,13 | 768,08 | 609,07 | 65,63 | 82,77 |
| ЗП „РиТЕ Угљевик“– ПК Угљевик Исток 1 | 2937,80 | 2717,58 | 2074,75 | 108,10 | 141,60 |
|  | **Укупно** | **3.441,93** | **3.485,66** | **2.683,82** | **173,74** | **128,25** |

## **2. Укупна испорука електричне енергије на дистрибутивном нивоу**

Укупна испорука електричне енергије на дистрибутивном нивоу у 2022. години остварена је у количини од 3.881,07 GWh електричне енергије, што чини 99,16% у односу на планирану потрошњу.

*GWh*

|  |  |  |  |  |  |
| --- | --- | --- | --- | --- | --- |
| ***Дистрибуције*** | ***2022.*** | | ***2021.*** | ***Индекс*** | |
| ***Остварено*** | ***Ребаланс*** | ***Остварено*** | ***2:3*** | ***2:4*** |
| 1 | 2 | 3 | 4 | 5 | 6 |
| ЗП „Електрокрајина“ а.д. Бањалука | 1.938,64 | 1.948,20 | 1.939,88 | 99,51 | 99,94 |
| ЗП „Електро Добој“ а.д. Добој | 554,77 | 554,27 | 569,46 | 100,09 | 97,42 |
| ЗЕДП „Електро-Бијељина“ а.д. Бијељина | 749,92 | 762,01 | 758,03 | 98,41 | 98,93 |
| ЗП „Електродистрибуција“ а.д. Пале | 396,97 | 400,98 | 386,35 | 99,00 | 102,75 |
| ЗП „Електро-Херцеговина“ а.д. Требиње | 240,77 | 248,49 | 243,41 | 96,89 | 98,91 |
| ***Укупно*** | **3.881,07** | **3.913,94** | **3.897,12** | **99,16** | **99,59** |

## **2.1. Нето испорука електричне енергије на дистрибутивном нивоу**

Нето испорука електричне енергије на дистрибутивном нивоу у 2022. години остварена је у количини од 3.486,88 GWh електричне енергије, што чини 99,55% у односу на планирану потрошњу.

*GWh*

|  |  |  |  |  |  |
| --- | --- | --- | --- | --- | --- |
| ***Дистрибуције*** | ***2022.*** | | ***2021.*** | ***Индекс*** | |
| ***Остварено*** | ***Ребаланс*** | ***Остварено*** | ***2:3*** | ***2:4*** |
| 1 | 2 | 3 | 4 | 5 | 6 |
| ЗП „Електрокрајина“ а.д. Бањалука | 1.699,21 | 1.712,34 | 1.682,22 | 99,23 | 101,01 |
| ЗП „Електро Добој“ а.д. Добој | 526,76 | 521,21 | 540,65 | 101,07 | 97,43 |
| ЗЕДП „Електро-Бијељина“ а.д. Бијељина | 690,08 | 691,18 | 690,50 | 99,84 | 99,94 |
| ЗП „Електродистрибуција“ а.д. Пале | 352,28 | 354,66 | 340,64 | 99,33 | 103,42 |
| ЗП „Електро-Херцеговина“ а.д. Требиње | 218,55 | 223,20 | 222,26 | 97,92 | 98,33 |
| ***Укупно*** | **3.486,88** | **3.502,59** | **3.476,27** | **99,55** | **100,31** |

## **2.2. Дистрибутивни губици електричне енергије**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Дистрибуције*** | ***Oстварено 2022.*** | | ***Ребаланс 2022.*** | | ***Oстварено 2021.*** | | ***Индекс*** | |
| ***GWh*** | ***%*** | ***GWh*** | ***%*** | ***GWh*** | ***%*** | ***2:4*** | ***2:6*** |
| 1 | 2 | 3 | 4 | 5 | 6 | 7 | 8 | 9 |
| ЗП „Електрокрајина“ а.д. Бањалука | 239,43 | 11,99 | 235,85 | 11,76 | 257,66 | 12,86 | 101,52 | 92,93 |
| ЗП „Електро Добој“ а.д. Добој | 28,01 | 4,99 | 33,06 | 5,82 | 28,81 | 4,93 | 84,72 | 97,21 |
| ЗЕДП „Електро-Бијељина“ а.д. Бијељина | 59,85 | 7,83 | 70,83 | 9,12 | 67,53 | 8,78 | 84,50 | 88,63 |
| ЗП „Електродистрибуција“ а.д. Пале | 44,68 | 9,70 | 46,32 | 10,03 | 45,71 | 9,76 | 96,47 | 97,76 |
| ЗП „Електро-Херцеговина“ а.д. Требиње | 22,22 | 8,92 | 25,29 | 9,87 | 21,16 | 8,48 | 87,84 | 105,01 |
| ***Укупно*** | **394,18** | **9,77** | **411,35** | **10,11** | **420,86** | **10,33** | **95,83** | **93,66** |

# Укупна потрошња електричне енергије крајњих купаца

Укупна потрошња електричне енергије крајњих купаца РС и ФБиХ и потрошња ел. енергије за покривање дистрибутивних губитака у систему МХ ЕРС-а за период јануар-децембар 2022. године износи 4.469,57 GWh електричне енергије, што чини 98,81% у односу на планирану потрошњу.

*GWh*

|  |  |  |  |  |  |
| --- | --- | --- | --- | --- | --- |
| ***Снабдјевачи*** | ***Јан-дец 2022.*** | | ***Јан-дец 2021.*** | ***Индекс*** | |
| ***Остварено*** | ***Планирано*** | ***Остварено*** | ***2:3*** | ***2:4*** |
| **1** | **2** | **3** | **4** | **5** | **6** |
| Јавно снабдијевање | 2.180,60 | 2.200,07 | 2.165,16 | 99,12% | 100,71% |
| Резервно снабдијевање | 0,00 | 0,00 | 1,78 |  |  |
| Тржишно крајњим купцима у РС и ФБиХ | 1.874,35 | 1.894,29 | 1.710,52 | 98,95% | 109,58% |
| Властита потрошња производних објеката | 14,68 | 15,01 | 12,43 | 97,84% | 118,13% |
| Дистрибутивни губици | 394,18 | 411,35 | 420,86 | 95,83% | 93,66% |
| Неовлаштена потрошња | 5,76 | 2,51 | 4,62 | 229,14% | 124,66% |
| **УКУПНО** | **4.469,57** | **4.523,22** | **4.315,37** | **98,81%** | **103,57%** |

## **Остварени резултат пословања**

*000 КМ*

|  |  |  |  |  |  |
| --- | --- | --- | --- | --- | --- |
| ***Опис*** | ***Остварено 2022.*** | ***Ребаланс 2022.*** | ***Остварено кориговано 2021.*** | ***Индекс*** | |
| ***2/3*** | ***2/4*** |
| *1* | *2* | *3* | *4* | *5* | *6* |
| Укупни приходи | 1.120.929 | 1.101.638 | 890.780 | 102 | 126 |
| Укупни расходи | 1.066.784 | 1.073.942 | 801.803 | 99 | 133 |
| **Бруто резултат** | **54.144** | **27.696** | **88.977** | **195** | **61** |
| **Нето резултат** | **48.962** |  | **72.826** |  | **67** |

На нивоу МХ „ЕРС“ остварен је нето добитак у пословању у износу од 48,96 мил. КМ.

Производна ЗП из система МХ „ЕРС“ су остварила нето добитак у пословању од 37,67 мил. КМ, електродистрибутивна предузећа су исказала нето добитак од 6,48 мил. КМ, Матично предузеће је исказало консолидовану нето добит у износу од 4,59 мил. КМ и ИРЦЕ нето добит од 224 хиљ. КМ.

Највећи нето добитак у пословању исказан је код ЗП „ХЕ на Требишњици“ а.д. Требиње и консолидована добит износи 18,87 мил. КМ (нето добит у пословању ЗП „ХЕ на Требишњици“ у износу 23,82 мил. КМ, а „ХЕ Дабар“ губитак од 4,95 мил. КМ).

ЗП „РиТЕ Гацко“ је исказало позитивно пословање у 2022. години у износу од 10,8 мил. КМ.

ЗП „ХЕ на Врбасу“ а.д. Мркоњић Град је исказало нето добитак у износу од 5,44 мил. КМ.

ЗП „ХЕ на Дрини“ исказала је консолидовани нето добитак у износу од 2,12 мил. КМ (ЗП „ХЕ на Дрини“ добитак од 2,93 мил. КМ и ХЕ „Бистрица“ губитак од 814 хиљ. КМ.

ЗП „РиТЕ Угљевик“ је исказало консолидовани добитак од 461 хиљ. КМ (ЗП „РиТЕ Угљевик“ добитак у износу 574 хиљ. КМ и „Термо Нова“ д.о.о. губитак од 113 хиљ. КМ).

Електродистрибутивна предузећа су остварила добитак у пословању који укупно износи 6,48 мил. КМ и то: ЗП „Електрокрајина“ је исказала нето добитак од 605 хиљ. КМ, ЗП „Електро-Добој“ је пословао позитивно у износу од 68 хиљ. КМ, ЗЕДП „Електро-Бијељина“ је остварила консолидовани добитак у износу од 1,24 мил. КМ (ЗЕДП „Електро-Бијељина“ је исказала нето добит у износу од 1,24 мил. КМ и „ОИЕ Зворник“ нето губитак од 0,7 хиљ. КМ), ЗП „Електродистрибуција Пале“ а.д. Пале је остварила консолидовани добитак од 4,36 мил. КМ (ЗП „Електродистрибуција Пале“ нето добит у износу од 3,6 мил. КМ и „Богатићи и Месићи“ нето добит од 763 хиљ. КМ) и ЗП „Електро-Xерцеговина“ добитак у износу од 201 хиљ. КМ.

ЗП „ИРЦЕ“ је исказало нето добит у пословању од 224 хиљ. КМ.

Консолидована нето добит Матичног предузећа износи 4,59 мил. КМ, односно нето добит Матичног предузећа 6,26 мил. КМ, губитак „СЕ Требиње 1“ износи 428 хиљ. КМ, нето губитак Рудинга 810 хиљ. КМ, губитак „ОИЕ Љубиње“ 259 хиљ. КМ, губитак „Вјетропаркова EРС“ 120 хиљ. КМ и губитак „Фотонапонске електране 2“ 46 хиљ. КМ.

***4.1. Скраћени Биланс успјеха***

*000 КМ*

|  |  |  |  |  |  |
| --- | --- | --- | --- | --- | --- |
| ***Опис*** | ***Остварено 2022.*** | ***Ребаланс 2022.*** | ***Остварено 2021.*** | ***Индекс*** | |
| ***2/3*** | ***3/4*** |
| *1* | *2* | *3* | *4* | 5 | *6* |
| **1.    Укупни приходи** | **1.120.929** | **1.101.638** | **890.780** | **102** | **126** |
| 1.1.  Пословни приходи | 1.041.422 | 1.044.988 | 845.418 | 100 | 123 |
| 1.2.  Финансијски приходи | 20.358 | 6.624 | 11.638 | 307 | 175 |
| 1.3.  Остали приходи и добици | 53.965 | 46.960 | 22.755 | 115 | 237 |
| 1.4.  Приходи од усклађ. врије. имовине и по основу испр. грешака из ран. год. | 5.183 | 3.066 | 10.969 | 169 | 47 |
| **2.    Укупни расходи** | **1.066.784** | **1.073.942** | **801.803** | 99 | 133 |
| 2.1.  Пословни расходи | **1.032.257** | **1.047.143** | **742.799** | 99 | 139 |
| 2.2.  Финансијски расходи | **16.996** | **11.579** | **15.455** | 147 | 110 |
| 2.3.  Остали расходи и губици | **5.629** | **4.118** | **26.514** | 137 | 21 |
| 2.4.  Расходи од усклађ. вр.имовине и по основу пр. рач. пол. и исп.гр. из ран.год | 11.902 | 11.102 | 17.035 | 107 | 70 |
| **3.** Бруто добитак/губитак у пословању | **54.144** | **27.696** | **88.977** | 195 | **61** |
| **4. Нето добитак/губитак у пословању** | **48.962** |  | **72.826** |  | **67** |

***4.2. Скраћени Биланс стања***

Укупнa актива и пасива износe 6,67 милијарди КМ, на дан 31.12.2021. године износилe су 6,17 милијарди КМ. Билансна актива и пасива исказане на дан 31.12.2022. године износе 4,65 милијарди КМ.

|  |  |  |  |
| --- | --- | --- | --- |
| ***Опис*** | ***На дан 31.12.2022.*** | ***На дан 31.12.2021.*** | ***Индекс*** |
| **1. Укупна актива** | **6.672.786** | **6.166.007** | **108** |
| *1.1.  Билансна актива* | *4.648.210* | *4.542.672* | *102* |
| 1.1.1.    Стална средства | 4.237.137 | 4.180.391 | 101 |
| 1.1.2.    Одложена пореска средства | 18.456 | 20.453 | 90 |
| 1.1.3.    Текућа средства | 392.617 | 341.828 | 115 |
| 1.1.3.1. Залихе, стална сред. намијењ. продаји и сред.посл. која се обустављају | 129.398 | 115.521 | 112 |
| 1.1.3.2. Краткорочна сред. изузев залиха и сталних сред. намијењених продаји | 263.219 | 226.307 | 116 |
| *1.2.  Ванбилансна актива* | *2.024.575* | *1.623.336* | *125* |
| **2. Укупна пасива** | **6.672.786** | **6.166.007** | **108** |
| *2.1. Билансна пасива* | *4.648.210* | *4.542.672* | *102* |
| 2.1.1. Капитал | 3.629.187 | 3.587.001 | 101 |
| 2.1.1.1. Основни капитал | 1.964.867 | 1.782.872 | 110 |
| 2.1.1.2. Резерве | 196.664 | 295.809 | 66 |
| 2.1.1.3. Ревалоризационе резерве | 1.103.494 | 1.155.164 | 96 |
| 2.1.1.4. Нераспоређена добит | 364.163 | 353.157 | 103 |
| 2.1.2. Дуг. резервисања и дуг. обавезе | 471.826 | 483.436 | 98 |
| 2.1.3. Одложене пореске обавезе | 143.188 | 131.258 | 109 |
| 2.1.4. Крат.обавезе и крат.резервисања | 404.010 | 340.977 | 118 |
| *2.2. Ванбилансна пасива* | *2.024.575* | *1.623.336* | *125* |

Стална имовина износи 4,24 милијарди КМ и за 1% је већа од исказане на дан 31.12.2021. године (4,18 милијарди КМ).

Обртна имовина исказана на дан 31.12.2022. године износи 392,62 мил. КМ и за 15% је већа од исказане на дан 31.12.2021. године.

Укупан капитал на дан 31.12.2022. године износи 3,63 милијарди КМ и за 1% је већи од исказаног на дан 31.12.2021. године.

Основни капитал са износом од 1,96 милијарди КМ за 10% је већи од исказаног на дан 31.12.2021. године.

Дугорочна резервисања и дугорочне обавезе на дан 31.12.2022. године износе 471,83 мил. КМ од чега су обавезе по дугорочним кредитима 291,2 мил. КМ.

Краткорочне обавезе и краткорочна резервисања су 404,01 мил. КМ, од тога су обавезе према добављачима у земљи 145,1 мил. КМ, а према ино добављачима 32,8 мил. КМ, а а 93,9 мил. КМ су обавезе по краткорочним кредитима и емитованим крат.ХОВ .

Краткорочна потраживања су 137,59 мил. КМ, а краткорочни финансијски пласмани 60,12 мил. КМ. Износ жиро рачуна и готовине на дан 31.12.2022. године је 38,27 мил. КМ.

1. ***Реализоване инвестиције***

**Инвестициона улагања МХ „ЕРС“ у 2022. години износе 202,39 мил. КМ.** Од укупно реализованих инвестицијавластитим средствима финансирало се 161,73 мил. КМ или 79,91%, кредитним средствима 37,7 мил. КМ или 18,63%, a средствима из донација и учешћем других субјеката 2,97 мил. КМ или 1,46%.

Укупно реализована инвестициона улагања у **производним предузећима** у 2022. годиниизносила су 131,76 мил. КМ. Властитим средствима финансирало се 103,56 мил. КМ, док је кредитним средствима финансирано 28,2 мил. КМ.

Најзначајнија инвестициона улагања производних предузећа у 2022. године су:

* ***ЗП „ХЕ на Врбасу“ а.д. Мркоњић Град***: набавка и уградња резервних хладионика генератора у износу 200 хиљ. КМ*,* набавка и уградња мјерне опреме за сертификат у износу 105 хиљ. КМ,
* ***ЗП „ХЕ на Дрини“ а.д. Вишеград***: прилагођавање за прелазак постојећих помоћних погона на нови систем управљања - SCADA систем у износу од 550 хиљ. КМ, истражни радови на новим енергетским потенцијалима у износу од 159 хиљ. КМ,
* ***„ХЕ Бистрица“ д.о.о. Фоча****:* изградња ХЕС Бистрица (грађевински радови) у износу 14,18 мил. КМ, пројектовање и припрема градилишта у износу од 959 хиљ. КМ,
* ***ЗП „ХЕ на Требишњици“ а.д. Требиње***: радови на бетонској облози тунела Фатничко поље – Акумулација Билећа - III фаза у износу 10,96 мил. КМ, израдња моста преко ријеке Требишњице у износу 3,74 мил. КМ, изградња резервоара „Око“ у износу 1,32 мил. КМ, изградња затвореног базена у износу 1 мил. КМ, замјена система побуде генератора 1 на погону ХЕ Требиње 1 у износу 369 хиљ. КМ,
* ***ХЕ „Дабар“ д.о.о. Требиње***: изградња доводног тунела са улазном грађевином и приступних тунела ХЕ “Дабар“ у износу 33,33 мил. КМ, концесиона накнада за изградњу и коришћење ХЕ Дабар у износу од 1,55 мил. КМ, експропријација за потребе ХЕ Дабар у износу 4,47 мил. КМ,
* ***ЗП „РиТЕ Угљевик“ а.д. Угљевик***: набавка новог проточног дијела за ТНП-у (турбонапојна пумпа) у износу 1,3 мил. КМ, замјена дијела цијевног система ложишта котла у износу од 911 хиљ. КМ, набавка дамперских гума у износу од 1 мил. КМ, експропријација - процјена властитог учешћа о извршеним радовима на отварању ПК Угљевик-Исток 1 у износу 2,23 мил. КМ, багери (2 ком.) у износу од 4,4 мил. КМ, булдозери (3 ком.) у износу 1,93 мил. КМ,
* ***ЗП „РиТЕ Гацко“ а.д. Гацко***: ревитализација опреме котловског постројења у износу од 1,2 мил. КМ, реконструкција цијевних ваздушних загријача у износу од око 2,5 мил. КМ, инвестициона откривка у износу од 3,9 мил. КМ, експропријација у износу од 1,35 мил. КМ, набавка камиона носивости 110 тона (4 ком.) у износу од 8,36 мил. КМ, регулација корита ријеке Мушнице у износу од 4,32 мил. КМ, набавка транспортних трака за БТО, ДТД и ДТО системе у износу од 1,1 мил. КМ.

Укупно реализована инвестициона улагања **електродистрибутивних предузећа** у 2022. год. износила су 61,78 мил. КМ. За изградњу нових дистрибутивних објеката реализована су средства у износу од 30,01 мил. КМ, а преостали дио у износу од 31,76 мил. КМ за санацију постојеће мреже и објеката.

Властитим средствима финансирало се 49,51 мил. КМ, кредитним средствима 9,48 мил. КМ, а средствима из донација и учешћем других субјеката финансирало се 2,78 мил. КМ.

Укупно реализована инвестициона улагања у 2022. године електродистрибутивних предузећа односила су се на:

* *Нисконапонску мрежу* ‐ За изградњу нове нисконапонске мреже у дужини 107,7 km реализовано је 4,08 мил. КМ, а за санацију постојеће нисконапонске мреже у дужини 340,04 km реализовано је 10,84 мил. КМ,
* *Средњенапонску мрежу* ‐ за изградњу нове средњенапонске мреже у дужини 60,94 km реализовано је 2,53 мил. КМ, а за санацију постојеће средњенапонске мреже у дужини 175,49 km реализовано је 6,37 мил. КМ,
* *Трафостанице* ‐ за изградњу 49 нових трафостаница реализовано је 3,51 мил. КМ, а за санацију 214 постојећих трафостаница реализовано је 6,21 мил. КМ,
* *Кабловска мрежа* ‐ за изградњу нове кабловске мреже у дужини од 35,1 km реализовано је 2,15 мил. КМ, а за санацију постојеће кабловске мреже у дужини од 27,43 km реализовано је 2,04 мил. КМ,
* *Прикључци* ‐ за изградњу 4.744 нових прикључака реализовано је 4,46 мил. КМ, а за реконструкцију 6.505 постојећих прикључака реализовано је 2,94 мил. КМ,
* *Механизација и остало* (грађевински објекти, инвестиционо пројектна документација, FMIS пројекат, основна средства и др.) у износу од 16,65 мил. КМ.